Hüt han ich e chli en schlechte Tag gha. Am Morge isch es mir no sehr guet gange. Wo de mis Mami und Papi cho sind und mir hed welle esse geh han ich  eifach nümme gnueg luft überch. Das heisst Surstoffsättigung isch viel ztüf abe. Ich han mich zwor uu fescht agschtrengt viel z schufe aber es isch eifach nöd gange. D Pflegerin het mir den über 40% Surstoff geh demit ich gnueg Surstoff ufneh han chönne. Mis Mami und Papi sind den scho grad echli verschrocke und hend sich sorge gmach.